Period: Old Babylonian
Genre: Literary
Transliteration:
<SURFACE>
gud-dam iri{ki}...
...
gud-dam...
{d}inana...
gud-dam šag₄ unug{ki}...
{e₂}šutum...
gud-dam kaš...kurun...
{zabar}aga...{zabar}aga...
...
{zabar}aga...im-gur₄-gur₄-re
ti-lim-da ma₂-gur₈ kug im-bi-bi-re
zid₂-gu sag₁₀ suhur-sun₄-la₂{ku₆}...<unk>...
<unk> ku₆ šum₂-e <unk> ku₆ zu₂-lum-ma-gin₇...
gud-dam-ra e-sir₂ unug{ki}ga-ke₄ šar₂-am₃...
šar₂-ra {ŋiš}tukul-a mu-na-an-dur₂-ru-ne-eš
nar-a-ni lugal-gaba-ŋal₂ <unk> gub-bu-de₃ ba-ra-e₃
ugnim-e igi im-ma-an-sig₁₀
nar-e en₃-du-a šu i-ni-in-gi₄ sa šu-na bi₂-in <unk>
i₃-gu₇-a-zu i₃-gu₇-a-zu
ninda nu-e-gu₇ uzu-zu-um i₃-gu₇
i₃-naŋ-a-zu i₃-naŋ-a-zu
kaš nu-e-naŋ uš₂-zu-um i₃-naŋ
gud-dam-e e-sir₂ unug{ki}ga-ke₄ šar₂-am₃ ma-ra-mi-u₃-us₂
šar₂-ra-am₃ {ŋiš}tukul-a ma-ra-dur₂-ru-ne-eš
<unk> a-na-ak-en munus-e ŋa₂-a ma-an-dug₄-ga un-ne <unk> de₃-en
gud-dam-e haš₂ tibir-ra bi₂-in-ra ni₂ su-e bi₂-ib₂-us₂
šar₂-ur₃ a₂ nam-ur-saŋ-ŋa₂-ŋu₁₀ šu nu-um-ma-ti
e₂ zabalam{ki} ŋa₂-a <unk> ki-bi dal-la mi-ni-gi₄
{ŋiš}dal e₂-an-na pa-ba mi-ni-in-kud
gud-dam sila-še₃ im-ma-na-ra-e₃
gud-dam-e e-sir₂ unug{ki}ga-ke₄ šar₂-ra mu-ni-in-gaz
šar₂-ra {ŋiš}tukul-a-na mu-ni-in-ug₇
{ŋiš}ig abul-la im-ma-an-guru₅-guru₅ abul-a abula {d}iškur...
a gaba-na-ka im-ma-da-an-e₃
šu-peš tur šu-peš {d}inana-ke₄
{urud}dur₁₀-tab-ba mu-na-an-bar-re-ia-ka šu...
gud-dam-ra im-ma-an-ra-ah
gud-dam-e er₂ im-ma-an-pad₃ šeₓ(IGI@g)-šeₓ(IGI@g) i₃-ŋa₂-ŋa₂
{d}inana zi-ŋu₁₀ šum₂-ma-ab
gud kur-ra ga-mu-ra-ab-šum₂ tur₃-zu ga-mu-ra-ab-lu
udu kur-ra ga-mu-ra-ab-šum₂ amaš-zu ga-mu-ra-ab-lu
kug {d}inana-ke₄ mu-na-ni-ib-gi₄-gi₄
gud kur-ra...
udu kur-ra...
{ŋiš}tukul-še₃...
a-šag₄ zabalam{ki}a dur₂ ŋar bi₂-e-ŋar-ra e-duru₂-bi ki-nu₂-ba
daŋal-ba anše ha-ra-ab-huŋ-e...al hu-mu-ra-ab-be₂
{d}inana nam-ur-saŋ ga-am₃-dug₄
za₃-mi₂-zu dug₃-ga-am₃

Cuneiform:
<SURFACE>
𒄞𒁮𒌷𒆠...
...
𒄞𒁮...
𒀭𒈹...
𒄞𒁮𒊮𒀕𒆠...
𒂍𒄀𒈾𒀊𒌌...
𒄞𒁮𒁉...𒁉𒁷...
𒌓𒅗𒁇𒂇...𒌓𒅗𒁇𒂇...
...
𒌓𒅗𒁇𒂇...𒅎𒆸𒆸𒊑
𒋾𒅆𒁕𒈣𒋽𒆬𒅎𒁉𒁉𒊑
𒍥𒄖𒅆𒂟𒋦𒅾𒇲𒄩...<unk>...
<unk>𒄩𒋧𒂊<unk>𒄩𒅗𒈝𒈠𒁶...
𒄞𒁮𒊏𒂊𒁍𒀕𒆠𒂵𒆤𒊹𒀀𒀭...
𒊹𒊏𒄑𒆪𒀀𒈬𒈾𒀭𒂉𒊒𒉈𒌍
𒈜𒀀𒉌𒈗𒃮𒅅<unk>𒁺𒁍𒉈𒁀𒊏𒌓𒁺
𒆠𒋢𒇻𒂠𒃻𒂊𒅆𒅎𒈠𒀭𒋧
𒈜𒂊𒇷𒁺𒀀𒋗𒄿𒉌𒅔𒄄𒊓𒋗𒈾𒉈𒅔<unk>
𒉌𒅥𒀀𒍪𒉌𒅥𒀀𒍪
𒃻𒉡𒂊𒅥𒍜𒍪𒌝𒉌𒅥
𒉌𒅘𒀀𒍪𒉌𒅘𒀀𒍪
𒁉𒉡𒂊𒅘𒌀𒍪𒌝𒉌𒅘
𒄞𒁮𒂊𒂊𒁍𒀕𒆠𒂵𒆤𒊹𒀀𒀭𒈠𒊏𒈪𒅇𒍑
𒊹𒊏𒀀𒀭𒄑𒆪𒀀𒈠𒊏𒂉𒊒𒉈𒌍
<unk>𒀀𒈾𒀝𒂗𒊩𒂊𒂷𒀀𒈠𒀭𒅗𒂵𒌧𒉈<unk>𒉈𒂗
𒄞𒁮𒂊𒍨𒋳𒊏𒉈𒅔𒊏𒉎𒋢𒂊𒉈𒌈𒍑
𒊹𒃡𒀉𒉆𒌨𒊕𒂷𒈬𒋗𒉡𒌝𒈠𒋾
𒂍𒍝𒈽𒀕𒆠𒂷𒀀<unk>𒆠𒁉𒊑𒆷𒈪𒉌𒄄
𒄑𒊑𒂍𒀭𒈾𒉺𒁀𒈪𒉌𒅔𒋻
𒄞𒁮𒋻𒂠𒅎𒈠𒈾𒊏𒌓𒁺
𒄞𒁮𒂊𒂊𒁍𒀕𒆠𒂵𒆤𒊹𒊏𒈬𒉌𒅔𒄤
𒊹𒊏𒄑𒆪𒀀𒈾𒈬𒉌𒅔𒌀
𒄑𒅅𒆍𒃲𒆷𒅎𒈠𒀭𒍀𒍀𒆍𒃲𒀀𒆍𒃲𒀭𒅎...
𒀀𒃮𒈾𒅗𒅎𒈠𒁕𒀭𒌓𒁺
𒋗𒄫𒌉𒋗𒄫𒀭𒈹𒆤
𒍏𒊿𒋰𒁀𒈬𒈾𒀭𒁇𒊑𒅀𒅗𒋗...
𒄞𒁮𒊏𒅎𒈠𒀭𒊏𒄴
𒄞𒁮𒂊𒀀𒅆𒅎𒈠𒀭𒅆𒊒𒅊𒅊𒉌𒂷𒂷
𒀭𒈹𒍣𒈬𒋧𒈠𒀊
𒄞𒆳𒊏𒂵𒈬𒊏𒀊𒋧𒉣𒇬𒍪𒂵𒈬𒊏𒀊𒇻
𒇻𒆳𒊏𒂵𒈬𒊏𒀊𒋧𒁦𒍪𒂵𒈬𒊏𒀊𒇻
𒆬𒀭𒈹𒆤𒈬𒈾𒉌𒅁𒄄𒄄
𒄞𒆳𒊏...
𒇻𒆳𒊏...
𒄑𒆪𒂠...
𒀀𒊮𒍝𒈽𒀕𒆠𒀀𒂉𒃻𒉈𒂊𒃻𒊏𒂊𒂉𒁉𒆠𒈿𒁀
𒂼𒁀𒀲𒄩𒊏𒀊𒂠𒂊...𒀠𒄷𒈬𒊏𒀊𒁉
𒀭𒈹𒉆𒌨𒊕𒂵𒀀𒀭𒅗
𒍠𒊩𒍪𒄭𒂵𒀀𒀭